La începutul anului 2015 a anunțat că revine la scrima, fiind legitimată la CS Dinamo. A ajuns în semifinală la Campionatul Național, unde a fost învinsă de Simona Pop, și a rămas cu bronzul. S-a clasat pe locul 8 la Grand Prix-ul de la Rio de Janeiro. A fost selecționată ca rezervă în echipa României la Campionatul European de la Montreux. La proba individuală, a pierdut în al doilea tur cu estonienca Julia Beljajeva și s-a clasat pe locul 32. La proba pe echipe, România a trecut de Ucraina și a înțalnit Suedia în semifinală. Dinu a fost trimisă în al optulea releu, după ce Suedia a luat un avantaj de patru puncte. Ea a revenit la egalitate, permițând Anei Brânză să închidă meciul cu o victorie românească. În finala, România a învins Estonia, păstrându-se titlul european câștigat în 2014 la Strasbourg. La Campionatul Mondial de la Moscova, a ajuns în sferturile de finală, unde a pierdut la o tușă cu tunisianca Sarra Besbes. La proba pe echipe, România a trecut succesiv de Turcia, Elveția, Ungaria și Ucraina, ajungând în finală împotriva Chinei. Având în vedere victoria sa cu cea mai bună chinezoaică, Sun Yujie, la proba individuală, Dinu a fost aleasă în substituirea Simonei Gherman. Echipa României nu a putut găsi ritmul și a pierdut meciul cu scor 36-45, rămânând cu argintul.